Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Az Országos Választási Bizottság – 2011. március 3-án megtartott ülésén – a választási eljárásról szóló 1997. évi C. törvény
Paragraph Index: 836

(1) bekezdésében foglalt egyértelmûség követelményének. Az egyértelmûség követelménye azt jelenti, hogy a népszavazásra szánt kérdésnek egyértelmûen megválaszolhatónak kell lennie. Ahhoz, hogy a választópolgár a népszavazásra feltett kérdésre egyértelmûen tudjon válaszolni, az szükséges, hogy a kérdés világos és kizárólag egyféleképpen értelmezhetõ legyen, a kérdésre „igen”-nel vagy „nem”-mel lehessen felelni. Az Országos Választási Bizottság álláspontja szerint a népszavazásra feltenni kívánt kérdés megfogalmazásából nem állapítható meg egyértelmûen sem a választópolgár, sem a jogalkotó számára, hogy egy eredményes népszavazást követõen mely tisztségek vonatkozásában állna fenn összeférhetetlenség. A népszavazásra feltenni kívánt kérdésben meghatározott „önkormányzati képviselõ” kifejezés nem egyértelmû, mivel nem világos, hogy a beadványozó a képviselõkpontosan mely körét érti a kifejezés alatt, csak a helyi (ezen belül települési illetõleg megyei vagy fõvárosi) önkormányzati képviselõkre, esetleg a kisebbségi (ezen belül települési, területi, illetve országos) önkormányzati képviselõkre, vagy mindegyikre vonatkozik-e. Az Országos Választási Bizottság – az Nsztv. 10. § c) pontja alapján, mivel a kérdés megfogalmazása nem felel meg a törvényben foglalt követelményeknek – az aláírásgyûjtõ ív mintapéldányának hitelesítését megtagadja. II. A határozat az Nsztv. 2. §-án, 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes